མི་རིགས་ཀྱི་ངོ་བོ་ཡུན་རིང་གནས་ཐབས་དང་བོད་ཀྱི་སྐད་ཡིག་གི་སྲོག་རྩ་སྔར་བཞིན་བརྟན་པ།ལྷག་པར་བོད་མིའི་སྤྱི་ཚོགས་ཁྲོད་བོད་རང་གི་རིག་གནས་ཀྱི་རིན་ཐང་དང་འབྲེལ་བའི་ན་ཆུང་བྱིས་པའི་སློབ་གསོ་རྒྱུན་འཛིན་དང་དར་སྤེལ་གྱི་དམིགས་འདུན་ཁོ་ན་བསམ་ནས་ད་བར་རྒྱབ་སྐྱོར་གནང་མཁན་གོངབརྗོད་ལྷག་བསམ་ཅན་ཡོངས་ལ་བསྐྱར་དུ་བཀའ་དྲིན་ཆེ་ཞུ།བདག་ཉིད་ཡོད་པ་མ་ཡིན་ན།བདག་གི་ཡོད་པ་ག་ལ་འགྱུར་ཞེས་གསུང་བ་ལྟར།ཁོང་རྣམ་པའི་ལྷག་བསམ་དང་རོགས་སྐྱོར་མེད་ན།༼རྨི་ལམ་དང་མདུན་ལམ་འཚོལ་བ་༽ཞེས་པའི་དཔེ་དེབ་ད་ལྟའང་རྔ་བ་མཁས་གྲུབ་གྱི་རྨི་ལམ་སྟོང་བའི་ཁྲོད་ལྷག་སྲིད་པ་ཁ་ཚོད་་གཅོད་ཆོག